
Acatistul Sfântului Teofan Zăvorâtul, episcop de Tambov şi 
Vladimir 
(6 ianuarie, 10 ianuarie şi 16 iunie) 





Sfântul ierarh Teofan Zăvorâtul, episcop de Tambov şi Vladimir, Rusia (1815-— 
1891)(6 ianuarie, 10 ianuarie şi 16 iunie ): 

Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 

Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Și acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Și iarăşi va să vină cu Slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Condac 1 
Alesule nevoitor şi slujitor adevărat al lui Hristos, pus de Dumnezeu în sfeşnicul 
Bisericii spre slujire arhierească, cu strălucirea credinţei pe oameni i-ai luminat, 

toate puterile sufletului şi virtuțile tale oamenilor le-ai dăruit, iar nevoindu-te în 
zăvorâre spre mântuire, inimile ucenicilor tăi prin nemărginită dragoste le-ai în- 
călzit. Pentru aceasta şi pe noi cu făclia înţelepciunii tale ne luminează, ierarhe a 
lui Hristos minunate, ca să cântăm ţie aşa: Bucură-te, Sfinte părinte, ierarhe 
Teofan, cel ce te-ai zăvorât şi prin cuvinte de aur viaţa creştinilor o ai povăţuit! 


Icos 1 

De blândeţe îngerească şi nemărginită dragoste pentru Dumnezeu şi pentru oameni 
fiind cuprins, ţi-ai luat nevoinţa smereniei monahiceşti şi a slujirii, arhiereşti, pă- 
rinte al nostru minunate. Ascultător al voii dumnezeieşti, darul înţelepciunii pe care 
de la Dumnezeu l-ai primit, l-ai înmulţit, şi oamenilor spre mântuire, cu jertfelnicie 
prin acesta ai slujit. Pentru aceasta fericim nevoinţele tale cele înalte şi strigăm ţie 
aşa: 

Bucură-te, că din pruncie inima ta Domnului o ai închinat; 

Bucură-te, căci către Unul Dumnezeu toată nădejdea ţi-ai îndreptat, 

Bucură-te, că pe Domnul mai mult decât orice L-ai iubit, 

Bucură-te, că din copilărie mintea ta cu înţelepciunea dumnezeiască o ai hrănit; 
Bucură-te, că Domnului spre slujire cu totul te-ai dăruit; 

Bucură-te, Sfinte părinte, ierarhe Teofan, cel ce te-ai zăvorât şi prin cuvinte de 
aur viaţa creştinilor o ai povăţuit! 


Condac 2 

Văzând sufletul tău plin de dragoste dumnezeiască pentru Ziditorul tău şi Dumne- 
zeu, Domnul cel de grijă purtător te-a înflăcărat cu dorirea vieţii călugărești, iar tu, 
ierarhe al Domnului, urmând acestei chemări cereşti, ai pornit încă din copilărie pe 
calea înaltei smerenii şi a lepădării de cele lumeşti, încrezându-te cu totul voii lui 
Dumnezeu şi cântându-I: Aliluia! 


Icos 2 

Prin înţelegerea înţelepciunii celor citite fiind din belşug de Dumnezeu dăruit, ţi-ai 
îmbogăţit neîncetat mintea prin cercetarea scrierilor Sfinţilor părinți şi a nevoi- 
torilor credinţei şi bunei cuviinţe, sorbind din ele multă putere şi lumină duhov- 
nicească. lar noi, proslăvind înţelepciunea ta, strigăm ţie cu umilinţă aşa: 
Bucură-te, că pentru Dumnezeu de dragoste ardeai; 

Bucură-te, că în adâncă smerenie tinereţea ţi-o petreceai; 

Bucură-te, că prin blândeţea ta tuturor ca exemplu te-ai arătat; 

Bucură-te, că vieţuirii pustniceşti te-ai supus; 

Bucură-te, că lui Dumnezeu cu totul pe sine-ţi te-ai adus; 

Bucură-te, Sfinte părinte, ierarhe Teofan, cel ce te-ai zăvorât şi prin cuvinte de 
aur viaţa creştinilor o ai povăţuit! 

Condac 3 

Puterea lui Dumnezeu care în tine s-a sălăşluit, încă de la începuturile tale, prin 
flacăra harului sufletul tău I-a încălzit şi în cinul arhieresc te-a împodobit, şi oame- 
nilor, păstorule cel bun, aşa te-a dăruit. lar tu de mântuirea sufletelor noastre cu 
ardoare grijă ai purtat şi Domnului neobosit ai cântat: Aliluia! 


Icos 3 

Având în inimă pe Unul Dumnezeu, cu multă bucurie ţi-ai închinat viaţa slujirii 
lucrării lui Hristos de mântuire a neamului omenesc, în care tu, plăcutule al Dom- 
nului, ai adus comoara cunoaşterii tale şi a experienţei duhovniceşti Dumnezeului 
tău spre ascultare, învățând şi povăţuind pe cei ce alergau la tine cu credinţă. Astfel 
şi noi, fericind nevoinţele tale purtate spre mântuirea sufletelor noastre, strigăm ţie 
aşa: 

Bucură-te, cel ce de Domnul cu înţelelepciune ai fost adăpat; 

Bucură-te, că în truda nevoinţei ai fost încercat; 

Bucură-te, că smerenia şi blândeţea cu tărie le-ai purtat; 

Bucură-te, că în voia lui Dumnezeu cu totul te-ai lăsat; 

Bucură-te, că milostivirea lui Dumnezeu prin scrierile tale ai proslăvit; 

Bucură-te, Sfinte părinte, ierarhe Teofan, cel ce te-ai zăvorât şi prin cuvinte de 
dur viaţa creştinilor o ai povăţuit! 


Condac 4 

Furtuna tulburării a umplut inimile oilor turmei tale atunci când au cunoscut do- 
rinţa ta de a-i părăsi şi nevoinţelor în zăvorâre cu totul a te dărui. lar tu petrecând 
acolo în neîncetate lupte, post şi rugăciune, ai cântat nebiruit Dumnezeului Pute- 
rilor: Aliluia! 


Icos 4 

Auzind oamenii de plecarea ta în pustia Vâşei, se tânguiau amar că au rămas orfani 
şi cinstindu-te ca pe un bun păstor de Dumnezeu dăruit pentru a se îngriji cu dra- 
goste de sufletele lor, veneau la tine cu lacrimi şi îți cereau rugăciuni spre ajutor şi 
învățături de Dumnezeu înţelepțite. Pentru aceasta, primeşte şi de la noi unele lau- 
de ca acestea: 

Bucură-te, că în arhierie părinte milostiv turmei tale te-ai arătat; 

Bucură-te, că neîncetat de turma ta grijă ai purtat; 

Bucură-te, că de aceasta cu lacrimi de umilinţă te-ai despărțit; 

Bucură-te, că tăcerea şi cugetarea la Dumnezeu mai mult decât orice ai iubit; 
Bucură-te, al sfântului lăcaş din Vâşa strălucit luminător; 

Bucură-te, Sfinte părinte, ierarhe Teofan, cel ce te-ai zăvorât şi prin cuvinte de 
aur viaţa creştinilor o ai povăţuit! 

Condac 5 

Stea călăuzitoare către Dumnezeu în sfânta mănăstire te-ai arătat, ierarhe înțelepte, 
şi dorind tăcerea vieţii pustniceşti pentru mântuirea sufletului tău, te-ai nevoit întru 
aceasta neîncetat. Aşa, tuturor fraților exemplu ziditor te-ai înfățişat şi să cânte pu- 
ruri lui Dumnezeu i-ai învăţat: Aliluia! 


Icos 5 

Aducând lui Hristos Dumnezeu inima ta, cuprinsă cu totul de dragoste pentru Dân- 
sul, ţi-ai pregătit sufletul să fie lăcaş al Duhului Sfânt. Aşa cu multă smerenie şi 
blândeţe nevoindu-te, ai arătat ucenicilor iubitori de Hristos prin lucrarea ta neîn- 
cetată exemplu de vieţuire adevărată. Pentru aceasta şi noi cinstindu-te ca pe un 
adevărat slujitor al lui Hristos şi ca pe un ales prea iubit al Domnului, strigăm ţie 
aşa: 

Bucură-te, izvor nesecat de dragoste pentru Dumnezeu; 

Bucură-te, luminător înflăcărat ce în pustie a strălucit; 

Bucură-te, cel ce inima ta ascultării o ai dăruit; 

Bucură-te, al înfrânăriu înţelept povăţuitor; 

Bucură-te, al sufletelor omeneşti de grijă purtător; 

Bucură-te, Sfinte părinte, ierarhe Teofan, cel ce te-ai zăvorât şi prin cuvinte de 
aur viaţa creştinilor o ai povăţuit! 


Condac 6 

Propovăduitor neobosit, cuvântător al adevărurilor dumnezeieşti, tu slujirea arhie- 
rească o ai purtat cu adevărat, luminând şi povăţuind turma ta. Aşa, zăvorât fiind 
nu ai lăsat fără îndrumare duhovnicească pe cei ce alergau către lumina ta de Dum- 
nezeu insuflată, învățând prin cuvintele tale pe toţi a cânta lui Dumnezeu: Aliluia? 


Icos 6 

A strălucit în pustie steaua cea mare a înţelepciunii, minunatule plăcut al lui Hri- 
stos şi ascuns fiind în zăvorâre, au început a curge râuri de cuvinte vii de pe buzele 
tale. Căci din îngăduinţa lui Dumnezeu izvorul cel plin de har al învățăturilor tale 
s-a descoperit şi setea tuturor celor însetaţi a potolit, a celor ce alergau cu credință 
către dânsul. Pentru aceasta, ierarhe al Domnului, primeşte şi de la noi unele laude 
ca acestea: 

Bucură-te, că prin buzele tale înţelepciunea lui Dumnezeu ai arătat; 

Bucură-te, că prin această înţelepciune pe toţi i-ai adăpat; 

Bucură-te, că în nevoinţele vieţii pustniceşti ai petrecut; 

Bucură-te, că păcatele omeneşti cu înţelepciunea ta le-ai dezrădăcinat,; 

Bucură-te, că prin buna ta sporire pe toţi i-ai îndrumat; 

Bucură-te, Sfinte părinte, ierarhe Teofan, cel ce te-ai zăvorât şi prin cuvinte de 
aur viaţa creştinilor o ai povăţuit! 


Condac 7 

Vrând ca toţi oamenii să se mântuiască şi în Împărăţia Cerurilor să ajungă, tu, bu- 
nule păstor, prin lepădarea ta de lume şi prin aspra zăvorâre, un puternic izvor de 
însufleţire ai dobândit şi imitând pe Începătorul Arhieriei, pe Hristos, oamenilor cu 
îndrăzneală ai slujit, cântând lui Dumnezeu: Aliluia! 


Icos 7 

Văzând în tine un nou nevoitor şi bineplăcut al lui Hristos, ce în Împărăţia lui 
Dumnezeu cu inima ai ajuns, adânca smerenie şi multa blândeţe ai dobândit, iar 
sufletele omeneşti cele bolnave şi suferinde şi-au îndreptat cu nădejde privirile spre 
pustie, ce de ochii acestora te-a acoperit, căutând ajutorul şi înţelepciunea ta plină 
de har. Pentru acestea şi noi, însetând după aceste bunătăţi, strigăm ţie aşa: 
Bucură-te, că de pe pământ curăţia îngerească ai dobândit; 

Bucură-te, că prin blândeţea duhului tău pe toţi i-ai cucerit; 

Bucură-te, că minţile cele întunecate le-ai luminat; 

Bucură-te, al nerăutăţii învăţătorule minunat; 

Bucură-te, că pe oameni la nevoinţa milosteniei i-ai chemat; 

Bucură-te, Sfinte părinte, ierarhe Teofan, cel ce te-ai zăvorât şi prin cuvinte de 
aur viaţa creştinilor o ai povăţuit! 


Condac 8 

Neînţeleasă pentru unii, dar minunată pentru cei iubesc pe Dumnezeu, a fost ne- 
voinţa ta, bunule arhiereu, căci în deplină ascultare în pustnicie ai vieţuit, unde tru- 
dei neobosite şi neîncetatei cugetări la Dumnezeu te-ai dăruit. lar noi, în umilinţa 
inimilor noastre, văzând unele ca acestea, cântăm cu mulţumire lui Dumnezeu: Ali- 
luia! 


Icos 8 

Tuturor toate le-ai fost, ierarhe al Domnului: părinte şi păstor, învăţător şi povăţui- 
tor, prin vestirea cea bună şi nesecată a buzelor tale, de cuvinte de aur izvorâtoare. 
Bucură-te, căci cu roua Duhului lui Dumnezeu ai fost adăpat; 

Bucură-te, că prin strălucirea harului lui Dumnezeu ai fost luminat; 

Bucură-te, căci cu mintea ta la cunoaşterea de Dumnezeu ai ajuns; 

Bucură-te, că prin pacea sufletului tău pe Domnul L-ai dobândit; 

Bucură-te, că prin harul tău pe toţi i-ai umilit; 

Bucură-te, Sfinte părinte, ierarhe Teofan, cel ce te-ai zăvorât şi prin cuvinte de 
aur viaţa creştinilor o ai povăţuit! 


Condac 9 

Tuturor ai fost exemplu de vieţuire înţeleaptă pentru “singurul lucru de trebuinţă”, 
cugetând cum să-ţi curăţeşti sufletul tău şi să-l faci biserică a Duhului Sfânt. Aşa în 
nevoinţe mari ai înaintat şi din putere în putere ai urcat, încălzind neîncetat inima 
ta cu rugăciunea lui lisus şi cântând lui Dumnezeu: Aliluia! 


Icos 9 

Glasul tău cel blând şi plin de înţelepciune auzul tuturor celor ce-l ascultau cu cre- 
dinţa l-ai îndulcit, iar tu cu puterea învățăturilor tale, neîncetat şi cu jertfelnicie pe 
cea strâmtă, spre nevoinţa ascultării i-ai povăţuit, învăţându-i despre adevărul lui 
Dumnezeu şi despre Împărăţia Lui. Pentru aceasta, primeşte şi de la noi, bunule 
învăţător, unele mulţumiri ca acestea: 

Bucură-te, ierarhe al lui Dumnezeu, blând şi smerit; 

Bucură-te, bunule păstor, de ucenici iubitor; 

Bucură-te, că în pustie ca un crin al țarinei ai înflorit; 

Bucură-te, că liniştea cea mântuitoare din zăvorâre ai iubit; 

Bucură-te, bunule îndrumător al sufletelor zbuciumate; 

Bucură-te, Sfinte părinte, ierarhe Teofan, cel ce te-ai zăvorât şi prin cuvinte de 
aur viaţa creştinilor o ai povăţuit! 


Condac 10 

Vrând să scapi neamul omenesc din întunericul păcatelor, plăcutule al lui Dumne- 
zeu, minţile cele ce căutau adevărul le-ai luminat, iar calea biruinţei tainice în răz- 
boiul cel nevăzut spre cununa mult râvnită a fericitului sfârşit oamenilor ai arătat, 
celor ce cântau împreună cu tine lui Dumnezeu: Aliluia! 


Icos 10 

Sprijin tare eşti pentru fiecare suflet prin scrierile tale de Dumnezeu insuflate, ade- 
vărate arhiereu al lui Hristos, căci au găsit în înţelepciunea ta îndreptare a vieţii lor 
şi multă călăuzire, urmând calea ce le-ai arătat către mântuire. lar noi, aducând 
mulțumiri lui Dumnezeu pentru grija ce o porți sufletelor noastre neîncetat, strigăm 
ție cu umilinţă aşa: 

Bucură-te, că pe pământ de vieţuire îngerească te-ai învrednicit; 

Bucură-te, că împreună cu Sfinţii îngeri la Liturghie ai slujit; 

Bucură-te, că prin blândeţe îngerească ai strălucit; 

Bucură-te, al curăţiei vas binecuvântat; 

Bucură-te, că despre adevărul lui Dumnezeu cu îndrăzneală ne-ai învăţat; 

Bucură-te, Sfinte părinte, ierarhe Teofan, cel ce te-ai zăvorât şi prin cuvinte de 
dur viaţa creştinilor o ai povăţuit! 


Condac 11 

Cântare de laudă aducem ţie, bunule arhiereu şi bineplăcutule al lui Dumnezeu. Te 
lăudăm, căci prin nevoinţele şi vieţuirea ta Numele cel sfânt al Ziditorului ai pro- 
slăvit, cântând lui Dumnezeu: Aliluia! 


Icos 11 

Vieţuirea ta strălucită ce în zăvorâre o ai petrecut, de inimile însetate de adevăr a se 
ascunde nu a putut. lar fericitul tău sfârşit, plin de pace şi netulburat, în multă lu- 
mină calea vieţuirii tale arhiereşti a scăldat, căci nevoinţele în care ai petrecut, vas 
al harului dumnezeiesc cu adevărat te-au făcut. Pentru aceasta şi noi cu inimi umi- 
lite şi cu mulţumire glăsuim ţie aşa: 

Bucură-te, că la despărțirea ta de trup, cinul arhieresc I-ai proslăvit; 

Bucură-te, că până la ultima suflare lui Dumnezeu I-ai slujit; 

Bucură-te, al locaşului monahicesc podoabă minunată; 

Bucură-te, al Tambovului luminător, plin de înţelepciune înaltă; 

Bucură-te, a turmei din Riazan laudă şi bucurie; 

Bucură-te, Sfinte părinte, ierarhe Teofan, cel ce te-ai zăvorât şi prin cuvinte de 
aur viaţa creştinilor o ai povăţuit! 


Condac 12 

Dăruit din belşug cu harul lui Dumnezeu, prin aceasta cu înţelepciune turmei tale 
ai slujit. Pentru aceasta nu ne lăsa nici pe noi, cei ce în mijlocirea ta din ceruri către 
Dumnezeu am nădăjduit, că tu acolo în netăcută slavoslovie petreci, cântând lui 
Dumnezeu: Aliluia! 


Icos 12 

Cântăm nevoinţele tale, ce cu strălucire mare au luminat vieţuirea ta pământească 
de lepădare, pentru dragostea Domnului tău. Pentru aceasta şi noi, ierarhe al lui 
Dumnezeu, blând şi milostiv, cu nădejde căutăm către tine, ca la ocrotitorul nostru 
ceresc şi mijlocitor tare înaintea prestolului dumnezeiesc, strigând ţie cu umilinţă 
aşa: 

Bucură-te, bine plăcutule al lui Dumnezeu, plin de strălucire şi milostivire; 
Bucură-te, că rugăciunile celor credincioşi ţie niciodată nu le-ai trecut cu vederea; 
Bucură-te, robul lui Hristos şi iubit al lui Dumnezeu; 

Bucură-te, al călugărilor înţelept povăţuitor; 

Bucură-te, ierarhe, al necazurilor noastre grabnic ajutător; 

Bucură-te, Sfinte părinte, ierarhe Teofan, cel ce te-ai zăvorât şi prin cuvinte de 
aur viaţa creştinilor o ai povăţuit! 


Condac 13 (de 3 ori) 

O, prea bunule ierarhe Teofan, blând şi de Dumnezeu înţelepțit învăţător al nostru! 
Primeşte de la noi această puţină rugăciune şi laudă cu mulţumire ce îți aducem ţie. 
Nu ne uita pe noi păcătoşii în rugăciunile tale sfinte, ca nădăjduind în ajutorul tău, 
Dumnezeului Puterilor neîncetat să cântăm: Aliluia! 


Și această: 


Rugăciune 





O, Sfinte ierarhe, părinte Teofan, slava şi bucuria ţării noastre, primeşte de la noi 
aceste smerite şi calde rugăciuni, cei ce cu dragoste te cinstim pe tine. Căutând la 
cuvântul ce s-a împlinit în tine: “Pe cei ce Mă vor proslăvi, îi voi proslăvi”, cădem 
cu umilinţă la sfintele tale moaşte, năzuind la puterea lor tămăduitoare, şi ca unui 
ales al harului dumnezeiesc, strigăm ţie: binecuvântează şi miluieşte ţara noastră, 
arhiereule al Dumnezeului cel Adevărat, bărbăţie neclătinată ostaşilor noştri le 
dăruieşte, pe toți oamenii de necazuri îi păzeşte şi la pocăință îi călăuzeşte; prun- 
cilor învăţătură bună le dăruieşte, pe tineri îi călăuzeşte, celor bolnavi şi în sufe- 
rinţe sănătate le cere, iar nouă tuturor bucurie neîncetată în Domnul ne dăruieşte, 
ca toţi cu mulțumire să te fericim, glăsuind ție aşa: Fericimu-te pe tine, Sfinte 
ierarhe, părinte Teofan, şi cinstim sfântă pomenirea ta, că tu te rogi pentru noi lui 
Hristos, Dumnezeului nostru. Amin. 

Sfântul ierarh Teofan Zăvorâtul, episcop de Tambov şi Vladimir, Rusia 





Sfântul Teofan, în lume Gheorghe, se născu la 10 ianuarie 1815 într-un sat din 
apropierea Orlovului unde tatăl său era preot, astfel, din primii ani ai copilăriei sale 
petrecu mult timp în Biserică. 


Studie mai întâi la şcoala pregătitoare a oraşului Livna, iar apoi la seminarul din 
Orlov, pentru ca între 1837 şi 1841 să-şi continue studiile la Academia Teologică 
din Kiev. În această vreme, mergând adesea la marea Lavră a Peşterilor unde odi- 
hnesc mai bine de 100 de sfinţi, în inima sa începu a creşte dorul de a-şi închina 
viaţa slujirii Domnului. Astfel, chiar după terminarea cursurilor, îmbracă haina mo- 
nahală. 


La tunderea sa dimpreună cu alţi fraţi în monahism, stareţul lavrei Partenie le spu- 
se: Voi, călugărilor învăţaţi, care vă asumaţi diverse reguli, nu uitaţi că un singur 
lucru este mai de trebuinţă dintre toate: să te rogi, să te rogi neîncetat în mintea şi 
inima ta către Dumnezeu. 


Dascăl în şcoli 
După obţinerea licenţei, fu numit director provizoriu al Şcolii Teologice Sofia din 


Kiev, mai apoi fu director al Seminarului Novgorod şi profesor şi ajutor de in- 
spector al Academiei Teologice din Petersburg. 

Neaflându-şi odihna în aceste osteneli, fu eliberat din serviciul academic şi numit 
membru al Misiunii Ruse la Ierusalim, apoi ridicat la rangul de arhimandrit, fu 
numit rector al Seminarului Olonetki, apoi curând fu transferat la Constantinopol 
ca prim preot al bisericii ambasadei, apoi chemat ca rector al Academiei Teologice 
din Petersburg şi inspector de religie pentru şcolile laice din capitală. 


Episcop al Tambovului şi Vladimirului 


La 9 mai 1859, fu hirotonit episcop al Tambovului, unde înființă o şcoală pentru 
fete. 


In vremea şederii sale în reşedinţa episcopală din Tambov, sfântul începu să în- 
drăgească izolata sihăstrie din Vâşa. 


În anul 1863, fu transferat la Vladimir, unde sluji vreme de 3 ani şi unde deschise o 
şcoală eparhială de fete. 


Slujea în biserică adesea, călătorea mult în eparhie, predica în mod constant, res- 
taura biserici şi cu toată inima era lângă turma sa, căci plin de părintească dragoste 
împărțea cu turma sa şi bucurii şi necazuri. 


În anul 1861, Sfântul Teofan fu prezent la deschiderea moaştelor Sfântului Tihon 
din Zadonsk (pomenit la 19 iulie şi 13 august). 

II îndrăgise mult pe Sfântul Tihon încă din copilărie şi se gândea totdeauna la el cu 
însuflețire, astfel că atunci când veni vremea canonizării acestui mare îndrumător 
şi ocrotitor de suflete, bucuria Sfântului Teofan fu nespus de mare. 


Dorul de linişte 


În anul 1866, Sfântul Teofan făcu o cerere pentru a fi eliberat din funcţia de epi- 
scop, fiind numit mai-mare al Sihăstriei Vâşa, iar curând după aceea, la o nouă ce- 
rere a sa, fu eliberat şi din această funcţie. 


Asemeni Sfântului Tihon care şi el îşi părăsise eparhia pentru a deveni un mare în- 
drumător duhovnicesc, Sfântul Teofan fu mânat de dorul adânc de a petrece mai 
mult cu Dumnezeu, fără curmare sau risipire din pricina lumii. 


Duminica, 2 iulie 1866, sfântul episcop îşi luă rămas bun de la turma sa. După slu- 
jirea Sfintei Liturghii, rosti ultima sa predică, într-o linişte de mormânt, în care se 
mai auzea din când în când un plânset înăbuşit. Şi astfel începură 28 de ani de vie- 
ţuire în singurătate şi nevoinţă neîntreruptă. 


În primii 6 ani, sfântul merse la toate slujbele şi Sfintele Liturghii de dimineaţă. În 
biserică stătea fără să se mişte, fără să se încline, cu ochii închişi spre a nu i se dis- 
trage atenţia. In zilele de sărbătoare de obicei slujea. 


In liniştea zăvorârii 


Începând cu 1872, întrerupse toate legăturile sale cu lumea, afară de protopresbi- 
terul şi duhovnicul său. Nu mai merse la biserica mănăstirii, ci îşi construi cu mâi- 
nile sale în chilia sa un paraclis închinat Botezului Domnului. Vreme de 10 ani a 
slujit Liturghia în această bisericuţă în fiecare duminică şi sărbătoare, iar în urmă- 
torii 1] ani, în fiecare zi. Slujea complet singur, uneori în linişte, alteori cântând. 


Părea să nu mai fie un simplu om, ci un înger, plin de smerenie şi blândeţe copilă- 
rească. 


Atunci când venea la dânsul cineva cu vreo problemă, spunea ceea ce era de tre- 
buinţă şi se cufunda din nou în rugăciune. 


Tot ceea ce primea trimitea prin poştă celor săraci, păstrând pentru sine doar atât 
cât să-şi cumpere cărțile necesare. Din cărțile scrise de dânsul, care se distribuiau 

cu repeziciune, nu păstra nici una, sperând în felul acesta să fie vândute cât mai 1ef- 
tin cu putinţă. 


In puţinul timp în care nu se îndeltnicea cu rugăciunea, cititul şi scrisul, se ocupa 
cu activitățile practice: picta icoane şi era priceput la sculptură în lemn şi lăcă- 
tuşerie. 


Primea zilnic între 20 şi 40 de scrisori şi răspundea la toate. Cu o sensibilitate neîn- 
trecută pătrundea starea duhovnicească a expeditorului scrisorii şi îi răspundea cu 
căldură, cu limpezime şi în amănunt mărturisirii acelui suflet tulburat. Scrisorile 
sale au fost date tiparului după fericita sa adormire. 


Ultimii ani 
Viaţa Sfântului Teofan trecu nevăzută lumii, iar moartea l-a aflat tot în singurătate. 


In ultimii ani, vederea începu să-i scadă, însă îşi continuă rânduiala de vieţuire de 
până atunci. 


Seara, ajutorul său de chilie pregătea totul pentru slujirea Liturghiei de a doua zi. 


După Liturghie, sfântul cerea un ceai printr-un ciocănit în perete. La ora | mânca - 
în zilele în care nu era post - un ou şi un pahar de lapte. La ora 4, lua ceaiul, iar 
apoi nu mai mânca nimic. 


Incepând cu 1 ianuarie 1891, apărură câteva nereguli în programul său. 


Pe 6 ianuarie ora 4,30 după-amiază, ajutorul său de chilie, ştiind starea de nepu- 
tință din ultimele zile, intră în chilie unde îl află pe sfântul episcop plecat la cele 
veşnice. Mâna sa stângă era pe piept, iar dreapta era aşezată ca şi cum ar fi fost 
pregătită pentru o binecuvântare arhierească. 


Trupul său rămase 3 zile în chilia sa şi alte 3 zile în catedrală, fără a da semne de 
stricăciune. 


Când fu îmbrăcat în veșmintele arhiereşti, faţa îi era luminată de un zâmbet de bu- 
curie. 


In ziua praznicului Botezului Domnului, hramul micului paraclis din chilia sa, în 
care sfântul neştiut de nimeni slujise cu atâta însufleţire şi evlavie şi unde îşi aşe- 

zase dinaintea Domnului toată mâhnirea şi bucuria, primind mângâiere şi odihnă 
cum nu poate da lumea, acesta se mută în odihna gătită de Dumnezeu sfinților săi 
binecuvântând din adâncul inimii sale pline de iubire întreaga lume, căci nu o pără- 
sise nicicând, ci numai se depărtase pentru ca mai adânc să se apropie de dânsa. 


Proslăvirea sa cu sfinţii avu loc în anul 1903, iar pomenirea sa se săvârşeşte în zile- 
le de 6 ianuarie, ziua adormirii sale (1891) când este prăznuit Botezul Domnului, 
pricină pentru care se i face pomenirea şi pe 10 ianuarie, ziua naşterii sale şi 16 
iunie, ziua aducerii cinstitelor sale moaşte (2002). 

